รายงานสุขภาพเรื่องเด็กที่คลอดด้วยวิธีผ่าตัด และเด็กที่อยู่ในสภาพแวดล้อมที่เป็นพิษสกปรก
นักวิจัยที่สถาบัน Karolinska ในสวีเดน ศึกษาพบว่า เด็กที่เกิดด้วยวิธีผ่าตัดจากครรภ์มารดานั้น มีการเปลี่ยนแปลงของ gene หรือเชื้อพันธ์ในเซ
รายงานของคณะวิจัยสวีเดนระบุว่าความเปลี่ยนแปลงทางพันธุกรรมดังนั้น อาจเป็นสิ่งอธิบายว่า เพราะเหตุใด คนที่เกิดด้วยวิธีผ่าตัดจากครรภ์มารดาจึงมักเป็นโรคอย่างเบาหวาน และหืดหอบเมื่อโตขึ้นมาโรคเหล่านี้มีผลต่อระบบภูมิต้านทานธรรมชาติของร่างกาย จากการศึกษาโลหิตจากสายสะดือทารกเกิดใหม่37 คนทันทีหลังคลอด นักวิจัยพบว่า เด็กที่คลอดด้วยวิธีผ่าตัดจากครรภ์มารดา 16 คนมีDNA – methylation ในเซลเม็ดโลหิตขาวในระดับสูงกว่าทารกที่คลอดแบบธรรมดาและในการตรวจอีก 2 – 3 วันต่อมา อัตราของ DNA – methylationอยู่ในระดับเหมือน ๆ กัน การศึกษาก่อนหน้านี้ที่ทำกับสัตว์แสดงว่า ความตึงเครียดทางอารมณ์หรือทางจิตใจที่เกี่ยวโยงกับการคลอดนั้นมีผลต่อระดับ DNA – methylation ของ gene ผู้เชี่ยวชาญกล่าวว่า ในการผ่าตัดนั้น ทารกยังไม่อยู่ในสภาพพร้อม ผลก็คือทารกเหล่านั้นอาจมีระดับความเครียดทางอารมณ์หรือจิตใจสูงกว่าทารกที่คลอดแบบธรรมดาซึ่งความเครียดทางอารมณ์หรือทางจิตใจค่อยๆ เพิ่มขึ้นอย่างช้าๆ ขณะที่แม่เจ็บท้อง ช่วงเวลาที่แม่เจ็บท้องมดลูกบีบตัวนั้นช่วยให้ทารกในครรถ์เริ่มหายใจและเตรียมพร้อมสำหรับสภาพแวดล้อมใหม่นอกครรภ์มารดา อาจารย์ Mikael Norman แห่งสถาบัน Karolinskaผู่ร่วมทำรายงานกล่าวว่า การคลอดด้วยวิธีผ่าตัดจากครรภ์มารดา ที่เรียกกันว่า CaesareanSection หรือ C – Section มีความเกี่ยวโยงกับการที่ทารกมีความเสี่ยงสูงขึ้นต่อการเป็นโรคภูมิแพ้โรคเบาหวาน และมะเร็งเม็ดโลหิตขาว ในเวลาต่อไปในชีวิต นักวิจัยกล่าวว่าเรื่องนี้ อาจมีความสำคัญ ในการอภิปรายถกปัญหาเกี่ยวกับการคลอดด้วยวิธีผ่าตัดซึ่งกำลังทำกันมากขึ้นทั่วโลก และเกือบเป็นเรื่องธรรมดา ศูนย์ควบคุมและป้องกันโรคของสหรัฐกล่าวว่าอัตราการคลอดด้วยวิธีผ่าตัดจากครรภ์มารดา สูงขึ้นเป็นเกือบ 30 % ของการคลอดทั้งหมดและเพิ่มขึ้นทุกปีในเวลา 11 ปีที่ผ่านมา แต่ผู้เชี่ยวชาญหลายคนเห็นว่าการคลอดแบบนั้นจำนวนมากไม่ไช่ด้วยความจำเป็น สำหรับเรื่องเกี่ยวกับสุขภาพเด็กที่อยู่ในสภาพแวดล้อมที่อากาศสกปรกเป็นพิษนั้น นักวิจัยพบว่า เด็กที่อยู่ในที่ที่มีไอละอองสกปรกเป็นพิษนระดับสูงจากทั้งกลางแจ้งอย่างไอเสียรถยนตร์จากการจราจรแออัด และภายในสถานที่อย่างอาคารบ้านเรือนมีอาการด้านระบบทางเดินหายใจติดขัดเรื้อรังมากกว่าเด็กที่อยู่ในสภาพแวดล้อม ระดับมลภาวะปกติ6 เท่า นักวิจัยที่คณะแพทยศาสตร์มหาวิทยาลัยซินซินเนติ ในสหรัฐ ศึกษาเด็กอายุ 3 ปี 624 คนโดยพิจารณาสภาพความสกปรกเป็นพิษของอากาศ ในบริเวณที่เด็กอยู่ทั้งกลางแจ้งและภายอาคารบ้านเรือนโดยรวมว่ามีผลต่อสุขภาพระบบทางเดินหายใจของเด็กเหล่านั้นอย่างไร นักวิจัยพบว่าราว 36% ของเด็กที่อยู่ในที่ที่มีไอละอองสกปรกเป็นพิษในอากาศมีอาการหายใจขัดหอบครีดคราด ซึ่งเป็นสิ่งส่อแสดงระยะเริ่มแรกของโรคหืดหอบและอาการร้ายแรงอื่นๆ ของโรคปอด ขณะที่เด็กที่อยู่ในสภาพแวดล้อม ที่อากาศสกปรกเป็นพิษระดับต่ำมีอาการเช่นนั้นเพียง11 % ผลการศึกษาบ่งชี้ว่าเด็กๆ ในประเทศอื่นๆ อีกหลายประเทศทั่วโลกที่มีไอเสียรถยนตร์ หมอกควันจากโรงงานไอละอองสกปรกเป็นพิษในอากาศ กำลังเป็นปัญหาด้านสาธารณสุขร้ายแรงยิ่งขึ้นเรื่อย ๆ